**ТАТВАРЫН МЭРГЭШСЭН ЗӨВЛӨХ ҮЙЛЧИЛГЭЭНИЙ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ҮР НӨЛӨӨГ ҮНЭЛЭХ**

**СУДАЛГААНЫ ТАЙЛАН**

**НЭГ. ЕРӨНХИЙ ЗҮЙЛ**

Энэхүү үнэлгээг Улсын Их хурлын гишүүн Д.Цогтбаатарын боловсруулсан Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай төслийн зүйл, хэсэг, заалтад Хууль тогтоомжийн тухай хуулийн 17 дугаар зүйлд заасны дагуу дүн шинжилгээ хийх, үр нөлөөг тооцож, давхардал, хийдэл, зөрчлийг илрүүлэн, хуулийн зүйл, заалтыг ойлгомжтой, хэрэгжих боломжтой байдлаар боловсруулахад зөвлөмж өгөх зорилгоор гүйцэтгэлээ.

Үнэлгээ хийхээр сонгож авсан хуулийн төсөл нь хуульд нэмэлт, өөрчлөлт оруулах тухай хуулийн төсөл хэлбэрээр боловсруулагдсан байна. Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөл /цаашид “хуулийн төсөл” гэх/-ийн үр нөлөөг үнэлэх ажиллагааг Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хуулийн төслийн үр нөлөө тооцох аргачлал”-д /цаашид “Аргачлал” гэх/ заасны дагуу дараах үе шатаар хийлээ.

* Шалгуур үзүүлэлтийг сонгох;
* Хуулийн төслөөс үр нөлөө тооцох хэсгээ тогтоох;
* Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох;
* Үр дүнг үнэлэх, зөвлөмж өгөх.

**ХОЁР. ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР ҮЗҮҮЛЭЛТИЙГ СОНГОСОН БАЙДАЛ, ҮНДЭСЛЭЛ**

Тус үнэлгээний ажлыг хийж гүйцэтгэхдээ хуулийн төслийн зорилго, хамрах хүрээ, зохицуулах асуудалтай уялдуулан Аргачлалын 2.9-д заасныг үндэслэн 6 шалгуур үзүүлэлтээс дараах 4 шалгуур үзүүлэлтийг сонголоо. Үүнд:

1. Зорилгод хүрэх байдал

2. Практикт хэрэгжих боломж

3. Ойлгомжтой байдал

4. Харилцан уялдаа зэрэг болно.

1. **Зорилгод хүрэх байдал:**

Энэхүү үнэлгээний үндсэн зорилго нь тухайн хуулийн төслийн зохицуулалт анх дэвшүүлсэн зорилго буюу тулгамдсан бэрхшээлийг шийдвэрлэж чадах эсэхийг тогтоох билээ. Иймд хуулийн төслийн зохицуулалт нь хуулийн төслийн үзэл баримтлал буюу хуулийн төслийг боловсруулах болсон үндэслэл, шаардлагад нийцсэн эсэх, мөн түүнийг тодорхой илэрхийлж чадахуйц зохицуулалтын хувилбарыг агуулсан эсэхийг тогтоох зорилгоор тус шалгуур үзүүлэлтийг сонгосон болно.

1. **Практикт хэрэгжих боломж:**

Энэхүү хуулийн төсөл нь одоо хэрэгжиж байгаа Татварын мэргэшсэн зөвлөх үйлчилгээний тухай хуулийн тодорхой хэрэгцээ, шаардлагын үндсэн дээр боловсруулагдсан нэмэлт, өөрчлөлт оруулах тухай хуулийн төсөл бөгөөд төсөлд шинээр орсон зохицуулалтыг хэрэгжүүлэх боломжийн талаар хуулийн этгээдийн хандах хандлагыг харгалзан тус шалгуур үзүүлэлтийг сонгосон.

1. **Ойлгомжтой байдал:**

Хуулийг хэрэглэх, хэрэгжүүлэх субъектийн хувьд ойлгомжтой байх нь хэрэгжилтийн үр дүнд шууд нөлөөлдөг. Хууль тогтоомжийн тухай хуульд зааснаар хуулийн төсөл нь бүтэц, хэлбэрийн хувьд логик дараалалтай, хэл зүй, найруулгын хувьд тодорхой, ойлгоход хялбараар томьёологдсон байх шаардлага тавигддаг.

Энэхүү хуулийн төсөл нь Хууль тогтоомжийн тухай хууль, Хууль тогтоомжийн төсөл боловсруулах аргачлалд заасан шаардлагыг хангасан эсэхийг хянан тогтоох зорилгоор энэхүү шалгуур үзүүлэлтийг сонгосон болно.

1. **Харилцан уялдаа:**

Хуулийн төслийн эх бичвэр нь хүчин төгөлдөр үйлчилж байгаа бусад хууль тогтоомж болон төсөлд тусгагдсан зохицуулалт нь өөр хоорондоо зөрчилгүй байх, хуулиар үүрэг хүлээсэн субъектүүдийн чиг үүрэг давхардал, зөрчилдөөнгүй байх шаардлагатай. Иймд хуулийн төсөл нь Хууль тогтоомжийн тухай хуульд заасан агуулгын шаардлага хангасан эсэхийг шалгах зорилгоор тус шалгуур үзүүлэлтийг сонгож байна.

 Түүнчлэн хуулийн төсөлд тусгагдсан зохицуулалтын хүрээнд хамрагдах этгээд /иргэн, хуулийн этгээд/ хүлээн зөвшөөрөх эсэхийг тодруулах зорилт бүхий “хүлээн зөвшөөрөгдөх байдал” шалгуур үзүүлэлтээр үнэлгээ хийх шаардлагагүй гэж үзсэн болно. Мөн дээрх үндэслэлээс гадна тухайн хуулийн төслийг хэрэгжүүлэхтэй холбогдон гарах зардлын тооцоог тусгайлан хийх тул цаг хугацаа, нөөцийн хэмнэлт хийх үүднээс “зардал тооцох” шалгуур үзүүлэлтийг сонгоогүй болно.

**ГУРАВ. ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ**

**ТОГТООСОН БАЙДАЛ**

Сонгосон шалгуур үзүүлэлтийн дагуу үр нөлөөг үнэлэхэд хамруулах хэсэг, түүнийг шалгах хэрэгслийг дараах байдлаар тогтоолоо. Үүнд:

|  |  |  |  |
| --- | --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** | **Шалгуур үзүүлэлтийг сонгох** |
| 1. | Зорилгод хүрэх байдал | Хуулийн төслийн холбогдох зохицуулалт | “Зорилгод хүрэх байдал” нь тухайн хуулийн төслөөр тавьж байгаа зорилгодоо хүрч чадах эсэхийг тооцон судалдаг шалгуур үзүүлэлт юм. Хуулийн төслийн үзэл баримтлалд дэвшүүлсэн зорилтыг хангах эсэхэд дүн шинжилгээ хийх. |
| 2. | Практикт хэрэгжих боломж | Төсөлд шинээр нэмэгдсэн зүйлүүдэд заасан зохицуулалт хэрэгжих боломжтой эсэхийг үнэлэх | “Практикт хэрэгжих боломж” гэсэн шалгуур үзүүлэлтийн боломж хүрээнд тухайн хуулийн төслийн зохицуулалтыг дагаж мөрдөх буюу хэрэгжүүлэх боломжтой эсэхийг, тухайлбал, хуулийн төслийг хэрэгжүүлэх этгээд байгаа эсэх, тэдгээр этгээдэд тухайн хуулийн зохицуулалтыг хэрэгжүүлэх боломж, бололцоо (санхүү, хүний нөөц зэрэг) байгаа эсэхийг шалгаж тооцно. Энэхүү үнэлгээний хүрээнд практикт хэрэгжих боломж гэсэн шалгуур үзүүлэлтийг сонгон үнэлгээ хийнэ. Хуулийн төсөл дээр татварын мэргэшсэн зөвлөх, хуулийн этгээд, татварын мэргэшсэн зөвлөх үйлчилгээний тухай хуулийг хэрэглэх этгээдүүдтэй нээлттэй хэлэлцүүлэг зохион байгуулах, хуулийн төсөлд ирүүлсэн саналуудад дүн шинжилгээ хийх |
| 3. | Ойлгомжтой байдал | Хуулийн төсөлд зохицуулалтыг бүхэлд нь хамруулах | “Ойлгомжтой байдал” гэсэн шалгуур үзүүлэлтийн хүрээнд хуулийн төслийн зохицуулалт түүнийг хэрэглэх, хэрэгжүүлэх субъектүүдийн хувьд ойлгомжтой, логик дараалалтайгаар боловсруулагдсан эсэхийг шалгана. Хууль тогтоомжийн тухай хуулийн 24, 28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан эсэхийг шалгах |
| 4. | Харилцан уялдаа | Хуулийн төсөлд зохицуулалтыг бүхэлд нь хамруулах | “Харилцан уялдаа” гэсэн шалгуур үзүүлэлтийн хүрээнд тухайн хуулийн төслийн зүйл, заалт өөр хоорондоо болон хүчин төгөлдөр үйлчилж байгаа бусад хууль тогтоомжтой нийцсэн эсэх, мөн төрийн байгууллагын чиг үүрэгтэй давхардсан, зөрчилдсөн эсэх, тухайн чиг үүргийг төрийн байгууллага зайлшгүй хэрэгжүүлэх шаардлагатай эсэх, уг чиг үүргийг төрийн бус байгууллагаар гүйцэтгүүлэх боломжтой эсэхийг шалгана. Хууль тогтоомжийн тухай хуулийн 29 дүгээр зүйлийн 29.1.1, 29.1.5, 29.1.7, 29.1.10-т болон Аргачлалын 4.10-т заасан шаардлага, шалгуурыг хангасан байдлыг шалгах |

**ДӨРӨВ. ХУУЛИЙН ТӨСЛИЙН ҮР НӨЛӨӨГ ТООЦСОН БАЙДАЛ**

1. **Зорилгод хүрэх байдлыг хангасан эсэх:**

“Зорилгод хүрэх байдал” гэсэн шалгуур үзүүлэлтийн хүрээнд хуулийн төслийн үзэл баримтлалд тусгасан хуулийн төсөл боловсруулах болсон үндэслэл, хэрэгцээ шаардлагад хуулийн төслийн зорилго, зорилт, зохицуулалтууд нь нийцэж байгаа эсэхэд дүн шинжилгээ хийх үүднээс хуулийн төслийн үзэл баримтлалтай танилцаж, үзэл баримтлал болон хуулийн төслийн зорилго, түүнийг хангахад чиглэсэн зохицуулалтуудыг харьцуулах байдлаар дүн шинжилгээ хийнэ.

Хуулийн төслийн үзэл баримтлал, хуулийн төслийн бүтэц, зохицуулах харилцаа, хамрах хүрээ, агуулгад дүн шинжилгээ хийж үзвэл:

1. Тусгай зөвшөөрлийг татварын мэргэшсэн зөвлөх үйлчилгээ эрхлэх эрх бүхий этгээдэд олгох;
2. Татварын мэргэшсэн зөвлөх үйлчилгээ эрхлэх этгээдэд тавигдах шалгуур, шаардлагыг тодорхой болгон татварын мэргэшсэн зөвлөх үйлчилгээний тогтолцоог боловсронгуй болгох;
3. Хуулийг нэг мөр ойлгох зарчмын хүрээнд хоёрдмол утга бүхий зохицуулалтыг засах замаар хуулийн хийдлийг арилган, хэрэгжүүлэхэд энгийн хялбар, харилцан ил тод болгох үндсэн зорилготой байна.

Дээр дурдсан зорилтуудыг хангах чиглэлээр тодорхой зохицуулалтыг хуулийн төсөлд тусгасан байдлыг шалгаж үзвэл:

***Зорилт-1. Тусгай зөвшөөрлийг татварын мэргэшсэн зөвлөх үйлчилгээ эрхлэх эрх бүхий этгээдэд олгох:***

Энэ зорилтын хүрээнд хуулийн төслөөр Аж ахуйн нэгжийн тусгай зөвшөөрлийн тухай хуулийн дагуу татварын мэргэшсэн зөвлөх үйлчилгээний тусгай зөвшөөрөл авсан этгээд зөвлөх үйлчилгээ эрхлэхээр тусгасан. Ингэснээр тусгай зөвшөөрөлтэй үйл ажиллагаа эрхэлж буй этгээдэд хяналт тавих боломж нэмэгдэх, зөвлөх үйлчилгээний чанар сайжрах, татварын мэргэшсэн зөвлөх үйлчилгээ эрхлэх эрх бүхий этгээдийн үүрэг, хариуцлага нэмэгдэх зэрэг ач холбогдолтой байна. Хүчин мөрдөгдөж байгаа Татварын мэргэшсэн зөвлөх үйлчилгээний тухай хуулиар хувь хүн зөвлөх үйлчилгээ эрхлэх санал, дүгнэлтийг үндэслэн түүнд тусгай зөвшөөрлийг олгох, сунгах, түдгэлзүүлэх, хүчингүй болгохоор заасан хуулийг хэрэгжүүлэх, шийдвэр гаргахад хүндрэлтэй байсныг зохицуулах боломжтой болгосон.

***Зорилт-2. Татварын мэргэшсэн зөвлөх үйлчилгээ эрхлэх этгээдэд тавигдах шалгуур, шаардлагыг тодорхой болгон татварын мэргэшсэн зөвлөх үйлчилгээний тогтолцоог боловсронгуй болгох:***

Хуулийн төсөлд Зөвлөх үйлчилгээг ганцаарчлан, гэрээгээр хамтарч, эсхүл хуулийн этгээд байгуулан эрхэлж болно. Зөвлөх үйлчилгээ эрхлэх хуулийн этгээд нь хязгаарлагдмал хариуцлагатай компани, нөхөрлөлийн хэлбэртэй байна. Хязгаарлагдмал хариуцлагатай компани нь 3 доошгүй татварын мэргэшсэн зөвлөхтэй, нөхөрлөл нь 2-оос доошгүй тооны татварын мэргэшсэн зөвлөхтэй байх, үүсгэн байгуулагч, хувьцаа эзэмшигч, гишүүн нь татварын мэргэшсэн зөвлөх үйлчилгээ эрхлэх этгээд байхаар хуулийн төсөлд тусгасан.

Мөн татварын улсын байцаагч ажил албан тушаалд ажиллаж байсан хувь хүнд хуулийн төсөлд заасан тодорхой шаардлага хангасан тохиолдолд татварын мэргэшсэн зөвлөхийн эрх олгох шалгалтаас чөлөөлөхөөр, татварын мэргэшсэн зөвлөхийн эрхийг дөрвөөс дээш удаа эрх сунгагдсан бол хугацаагүй олгох байдлаар зохицуулсан.

Зөвлөх үйлчилгээ эрхлэх этгээдийг мэргэжил, арга зүй, үйл ажиллагаандаа мөрдөх гарын авлага, мэдээллээр хангах, бүртгэл, мэдээллийн санг бүрдүүлэх мөн зөвлөх үйлчилгээг хувь хүн эрхлэх тохиолдолд түүний үйл ажиллагааны цар хүрээг татварын асуудал эрхэлсэн төрийн захиргааны төв байгууллагатай хамтран журмаар зохицуулах байдлаар хуулийн төсөлд тусгасан.

***Зорилт-3. Хуулийг нэг мөр ойлгох зарчмын хүрээнд хоёрдмол утга бүхий зохицуулалтыг засах замаар хуулийн хийдлийг арилган, хэрэгжүүлэхэд энгийн хялбар, харилцан ил тод болгох үндсэн зорилготой байна*.**

Хуулийн нэр томьёоны хоёрдмол утгатай тодорхойлолтуудыг өөрчлөн найруулж, тодорхой болгон зохицуулсан. Татварын мэргэшсэн зөвлөх үйлчилгээ эрхлэх этгээдийн мэргэжлийн хариуцлагын даатгалын харилцааг нэг мөр зохицуулснаар хуулийн хэрэгжилтийг үр дүнтэй хангах боломж бүрдэнэ.

1. **Практикт хэрэгжих боломжтой эсэх:**

Шалгуур үзүүлэлтийн хүрээнд хуулийн төслийн зохицуулалтыг дагаж мөрдөх буюу хэрэгжүүлэх боломж байгаа эсэхийг, тухайлбал хуулийн төслийг хэрэгжүүлэх этгээд байгаа эсэх, уг этгээдэд тухайн хуулийн зохицуулалтыг хэрэгжүүлэх боломжтой эсэхийг шалгахаар энэ шалгуурыг сонгов.

Энэхүү үзүүлэлтийн хүрээнд 2021 оны 10 дугаар сарын 27-ны өдөр цахим хэлбэрээр зохион байгуулагдаж, 143 хүн оролцож, 10 хүн санал хэлж, асуулт асууж, хэлэлцэв. Ажлын хэсгийн хурал: 2021 оны 11 дүгээр сарын 18, 25-ны өдрүүдэд, 12 дугаар сарын 28, 30-ны өдрүүдэд, 2022 оны 01 дүгээр сарын 03-ны өдөр тус тус цахим болон танхимын хэлбэрээр хуралдаж, гишүүд, ажлын хэсгийн санал, хүсэлтийг нэгтгэн ажиллав. Энэхүү санал хүсэлтийг нэгтгэн судалж, хуулийн төслийг эцэслэн боловсруулснаар практикт хэрэгжих боломж бүрдэнэ.

1. **Ойлгомжтой байдлыг хангасан эсэх:**

Энэ шалгуур үзүүлэлтийн хүрээнд хуулийн төсөл боловсруулалтын хувьд Хууль тогтоомжийн тухай хуулийн 26, 28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан эсэхийг хянах байдлаар үнэлгээг гүйцэтгэлээ. Мөн хуулийн төсөлд холбогдох байгууллагуудаас ойлгомжтой болгох чиглэлээр ирүүлсэн санал байгаа эсэхийг нягтлан, дүн шинжилгээ хийсэн болно.

* Хууль тогтоомжийн тухай хуулийн 24 дүгээр зүйлд заасан хуульд өөрчлөлт оруулах хуулийн төслийн хэлбэрээр бичигдсэн хуульд заасан шаардлагыг хангасан.
* Хуулийн төсөл нь Хууль тогтоомжийн тухай хуулийн 28 дугаар зүйлд заасан хуулийн бүтэц, хэлбэрт нийцсэн байна.
* Хуулийн төсөлд холбогдох мэргэжлийн холбоод, аж ахуйн нэгж, байгууллага, хуулийн этгээдээс ирүүлсэн саналд шүүлт хийж үзвэл төслийн бичвэрийн томьёоллын ойлгомжтой байдал, логик уялдааг сайжруулах тал дээр ирүүлсэн саналыг харгалзан үзэх нь зүйтэй гэж үзэж байна.
1. **Харилцан уялдаатай байдлыг хангасан эсэх:**

“Харилцан уялдаа” гэсэн шалгуур үзүүлэлтийн хүрээнд хуулийн төслийг аргачлалд тусгасан хуулийн төслийн үр нөлөөг үнэлэх стандарт асуултуудад хариулах замаар уялдаа холбоог шалгахын тулд хуулийн төслийг бүхэлд нь авч үзэхээр тооцлоо.

Хууль тогтоомжийн тухай хуулийн 29 дүгээр зүйлийн 29.1-д дурдагдсан нийтлэг шаардлагуудаас харилцан уялдаатай холбогдох 29.1.1, 29.1.5, 29.1.7-т заасан нийтлэг шаардлагууд болон Хууль тогтоомжийн төслийн үр нөлөөг үнэлэх аргачлалын 4.10-т заасан шалгах хэрэгслийн дагуу үнэллээ:

- Хууль тогтоомжийн тухай хуулийн 29 дүгээр зүйлд заасан шаардлагыг хангасан эсэх:

|  |  |  |
| --- | --- | --- |
| **д/д** | **Шалгах асуулт** | **Шаардлагыг хангасан эсэх** |
|  | 29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх: | Монгол Улсын Үндсэн хуульд заасан зарчмыг хангахад чиглэсэн бөгөөд ямар нэгэн байдлаар зөрчилдөөгүй байна. |
|  | 29.1.5.зүйл, хэсэг, заалт нь хоорондоо зөрчилгүй байх. | Төслийн зүйл, хэсэг, заалт хоорондоо зөрчилдөөгүй байна. |
|  | 29.1.7.бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх, | Энэхүү хуулийн төслийн зүйл, заалт бусад хуулиудтай давхардаагүй. |

- Хууль тогтоомжийн төслийн үр нөлөөг үнэлэх аргачлалын 4.10-т заасан уялдаа холбоог шалгах хэрэгсэлд дурдагдсан шалгуурыг хангасан эсэх:

|  |  |  |  |
| --- | --- | --- | --- |
| **№** | **Асуулт** | **Хариулт** | **Дүн шинжилгээ** |
|  | Хуулийн төслийн зохицуулалт тухайн хуулийн зорилттой нийцэж байгаа эсэх: | Тийм | Хуулийн төслийн зохицуулалт нь үзэл баримтлалд тусгагдсан зорилтыг бүрэн хангаж байна. |
|  | Хуулийн төслийн “Хууль тогтоомж” гэсэн хэсэгт заасан хуулиудын нэр тухайн харилцаанд хамаарах хууль мөн эсэх. | Тийм | Энэхүү шаардлагыг хангасан гэж үзэж байна. |
|  | Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх | Тийм | Энэхүү шаардлагыг хангасан гэж үзэж байна. |
|  | Хуулийн төслийн зүйл, заалт тухайн хуулийн төсөл болон бусад хуулийн заалттай нийцэж байгаа эсэх | Тийм | Зарчмын зөрүүтэй ямар нэгэн асуудал дүн шинжилгээний хүрээнд илрээгүй болно. |
|  | Хуулийн төслийн зүйл, заалт тухайн хуулийн төслийн болон бусад хуулийн заалттай давхардсан эсэх | Үгүй | Хяналтаар ямар нэгэн зөрчилтэй зохицуулалт илрээгүй. |
|  | Хуулийн төслийг хэрэгжүүлэх этгээдийг тодорхой тусгасан эсэх | Тийм | Хуулийн төслийг хэрэгжүүлэгч субъектүүдийн эрх үүргийг ялган тодорхойлсон байна. |
|  | Хуулийн төсөлд шаардлагатай зохицуулалтыг орхигдуулсан эсэх | Үгүй | Хуулийн төсөлд байх бүхий л зохицуулалтыг тусгасан гэж ойлгож байна. |
|  | Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх. | Үгүй | Хяналтаар ямар нэгэн зөрчилтэй зохицуулалт илрээгүй. |
|  | Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх | Тийм | Төрийн байгууллагын зарим чиг үүргийг “мэргэжлийн холбоод, төрийн бус байгууллага”-аар гүйцэтгүүлэхээр зохицуулах боломжтой. |
|  | Татварын хуулиас бусад хуулийн төсөлд албан татвар, төлбөр, хураамж тогтоосон эсэх. | Үгүй | Тогтоогоогүй. |
|  | Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх | Үгүй | Хяналтаар ямар нэгэн зөрчилтэй зохицуулалт илрээгүй. |
|  | Хуулийн төслийн зүйл, заалт жендерийн эрх тэгш байдлыг хангасан эсэх | Тийм | Хуулийн төсөлд тусгайлан зохицуулалт тусгагдаагүй бөгөөд энэ асуудлыг Жендерийн эрх тэгш байдлыг хангах тухай хуулийн хүрээнд зохицуулах боломжтой. |
|  | Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх | Үгүй | Хуулийн төсөлд тусгайлан зохицуулалт тусгагдаагүй бөгөөд энэ асуудлыг Өрсөлдөөний тухай хуулийн хүрээнд зохицуулах боломжтой. |
|  | Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх | Үгүй | Хяналтаар энэ төрлийн зөрчил илрээгүй. |
|  | Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх | Тийм | Тухайн хуулийг зөрчсөн этгээдэд хүлээлгэх хариуцлагыг Зөрчлийн тухай хуулиар зохицуулагдсан болно. |

Энэхүү шалгуур үзүүлэлтийн дагуу дүн шинжилгээ хийж үзэхэд хуулийн төслийн зүйл, заалт өөр хоорондоо болон Үндсэн хууль, бусад хүчин төгөлдөр үйлчилж байгаа хууль тогтоомжтой зөрчилдөөгүй, үүрэг хүлээсэн байгууллага, албан тушаалтнуудын чиг үүрэгт давхардал үүсгээгүй байна.

**ТАВ. ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ**

***Үнэлэлт, дүгнэлт***

Хуулийн төслийн бүтэц зохицуулах харилцаа, хамрах хүрээ, агуулгыг дүн шинжилгээг Хууль тогтоомжийн тухай хуулийн 17 дугаар зүйлд заасны дагуу хийв. Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөл нь 2019 оны татварын хоёр дахь шинэчлэлд нийцүүлэн татварын мэргэшсэн зөвлөх үйлчилгээг эрхлэх эрх бүхий этгээдийн хүрээг тодорхой болгох, татвар төлөгчдийн эрх ашгийг хамгаалах, улсын төсвийн татварын орлогыг нэмэгдүүлэх, татварын мэргэшсэн зөвлөх үйлчилгээг боловсронгуй болгох тодорхой зохицуулалт тусган боловсруулжээ.

***Зөвлөмж***

Санхүү, эдийн засаг, хууль зүйн шинжлэх ухаан харилцан уялдаатай хөгждөг салбарууд бөгөөд Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай төсөлд татварын эрх зүй судлаач эрдэмтэд өөрсдийн санал дүгнэлтийг гаргах нь хууль тогтоомжийн хэрэгжилт, үр нөлөөнд чухал ач холбогдолтой гэсэн зөвлөмжийг өгч байна.

**ТАТВАРЫН МЭРГЭШСЭН ЗӨВЛӨХ ҮЙЛЧИЛГЭЭНИЙ ТУХАЙ ХУУЛИЙГ ХЭРЭГЖҮҮЛЭХТЭЙ ХОЛБОГДОН ГАРАХ ЗАРДЛЫН ТООЦОО**

Засгийн газрын 2016 оны 59 дүгээр тогтоолын 4-р хавсралтаар баталсан “Хууль тогтоомжийг хэрэгжүүлэхтэй холбогдон гарах зардлын тооцоог хийх аргачлал”-ын дагуу Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төслийг боловсруулж буйтай холбоотойгоор уг хуулийг хэрэгжүүлэхтэй холбоотой зардлын тооцоог боловсрууллаа.

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төслийн зорилт нь татварын мэргэшсэн зөвлөх үйлчилгээ эрхлэх зөвшөөрлийг боловсронгуй болгох, зохион байгуулалт, энэ чиглэлээр төрийн болон мэргэжлийн байгууллага, , үйлчлүүлэгч, татварын мэргэшсэн зөвлөх үйлчилгээ эрхлэх эрх бүхий этгээдийн эрх, үүрэг, үйл ажиллагаатай холбогдсон харилцааг зохицуулахад оршино.

**НЭГ. ХУУЛИЙН ЭТГЭЭДИЙН ЗАРДЛЫГ ТООЦОХ**

1. Хуулийн этгээдийн зардлыг аргачлалд зааснаар дараах байдлаар тооцов. Үүнд:
	1. **Хуулийн этгээдийн гүйцэтгэх үүргийг тогтоох:**
	* Татварын мэргэшсэн зөвлөх үйлчилгээ эрхлэх хуулийн этгээд байгуулж тусгай зөвшөөрөл авах:
* Тусгай зөвшөөрөл олгохыг хүссэн өргөдөл;
* Тусгай зөвшөөрөл хүсэгч нь хуулийн этгээд бол улсын бүртгэлийн гэрчилгээ;
* Хуулийн этгээд үүсгэн байгуулах шийдвэр;
* Татварын мэргэшсэн зөвлөхийн дэлгэрэнгүй анкет;
* Мэргэжлийн байгууллагын татварын мэргэшсэн зөвлөхийн гишүүний үүрэг, ёс зүйн талаарх тодорхойлолт;
* Улсын тэмдэгтийн хураамж төлсөн баримт.
	1. **Зардлыг тооцох:**

Тусгай зөвшөөрөл хүсэхтэй холбоотой зардал

|  |  |  |
| --- | --- | --- |
| **№** | **Ерөнхий үйл ажиллагаа** | **Гүйцэтгэх хугацаа** |
| **Энгийн** | **Дунд** | **Бүрэн** |
|  | Үүрэгтэй танилцах, судлах | 10.0 | 12.0 | 15.0 |
|  | Мэдээлэл цуглуулах | 10.0 | 12.0 | 15.0 |
|  | Маягт бөглөх, гарчиглах, тэмдэглэх | 60.0 | 72.0 | 90.0 |
|  | Тооцоо хийх | 60.0 | 72.0 | 90.0 |
|  | Мэдээлэл, өгөгдөхүүнийг нягтлах | 30.0 | 36.0 | 45.0 |
|  | Алдааг засах | 30.0 | 36.0 | 45.0 |
|  | Тоо баримтыг боловсруулах | 10.0 | 12.0 | 15.0 |
|  | Мэдээлэл шилжүүлэх болон нийтлүүлэх | 10.0 | 12.0 | 15.0 |
|  | Дотоод хурал зөвлөгөөн | - | - | - |
|  | Бусадтай хамтран хийх хуралдаан | - | - | - |
|  | Мөнгө шилжүүлэх үүрэг хэрэгжүүлэх | 10.0 | 12.0 | 15.0 |
|  | Олшруулах, архивлах, тараах | 5.0 | 6.0 | 7.5 |
|  | Төрийн захиргааны байгууллагаас шалгах | 5.0 | 6.0 | 7.5 |
|  | Төрийн захиргааны байгууллагын шалгалтын дүнгээс үүдэлтэй засвар, өөрчлөлт | - | - | - |
|  | Холбогдох байгууллагатай харилцахад хүндрэл үүссэнээс үүдэн мэдээлэл нэмж цуглуулах | - | - | - |
|  | Сургалт, давтан сургалтын арга хэмжээнүүд | - | - | - |
|  | **Нийт** | **240.0** | **288.0** | **360.0** |

Сард 168 ажлын цаг, улиралд 504 ажлын цаг байна гэж үзэж холбогдох тооцоог хийв.

Ажлын хөлс нэг цагт = 616000/168 =3 666.67 төгрөг

Зардал /тус бүрийн/ = Хугацаа \* Ажлын хөлс = 3666.67\* 8= 29333.44 төгрөг

болно.

**1.3 Тоон үзүүлэлтийг тооцох**

Тоон үзүүлэлт = тохиолдлын тоо \* давтамжийн тоо

Тохиолдлын тоо = 100 /ирүүлсэн материалын тоо/ \*1 /жилд нэг удаа/= 100

Материаллаг зардал

Байрны түрээс 1 метр кв-ийн үнэ 15000\*12 метр кв = 180000 төгрөг

Жилийн байрны түрээсийн зардал 180000\*12 сар = 2 160 000 төгрөг

Тоног төхөөрөмжийн зардал /3 ширээ сандал, 2 компьютер гэх мэт / 4 000 000

Төгрөг

* 1. **Нийт зардлыг тооцох**

Нийт зардал = зардал \* тоон үзүүлэлт =/ 29333.44+2160 000/ төгрөг \* 100

хуулийн этгээд =218 933 344.00 төгрөг /жилд/

* 1. **Хялбарчлах боломж**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай төсөлтэй холбоотойгоор хуулийн этгээдийн зардлыг бууруулах боломжийг аргачлалд заасны дагуу дараах шалгууруудаар тодорхойлж үзлээ. Үүнд:

**Хамрагдах хуулийн этгээдийн тоог багасгах боломж байгаа эсэх:**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай төсөлд заасны дагуу татварын мэргэшсэн зөвлөх үйлчилгээ эрхлэх тусгай зөвшөөрлийг иргэн, хуулийн этгээдэд олгохоор заасан. Иймд тусгай зөвшөөрөл хүсэх хуулийн этгээдийн тоог багасгах боломжгүй.

**Мэдээллийн агуулга, давтамжийг багасгах боломж байгаа эсэх:**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөлд тусгай зөвшөөрлийг анх авахдаа бүрдүүлэх материал, болон 3 жилийн дараа сунгуулахад бүрдүүлэх мэдээллийн агуулга давтамжийг бууруулах боломжгүй.

**Шинээр үүсэх үүргийг урьд байсан үүрэгтэй нэгтгэж болох эсэх:**

Одоо мөрдөгдөж байгаа хуулиар хуулийн этгээдэд ямар нэгэн үүрэг байгаагүй болно.

**Мэдээллийг цахимаар хүргүүлэх боломжтой эсэх:**

Хуулийн төслөөр мэдээллийг цахим болон цаасан хэлбэрээр ирүүлэх боломжтой.

**ХОЁР. ИРГЭНИЙ ЗАРДЛЫГ ТООЦОХ**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төслийг хэрэгжүүлэхтэй холбоотойгоор иргэний зардлыг тооцох ажлыг үе шаттайгаар зохион байгуулна.

* 1. **Иргэний гүйцэтгэх үүргийг тогтоох**

Татварын мэргэшсэн зөвлөх үйлчилгээний тухай хуулийн дагуу дараах шаардлагыг хангасан иргэнд татварын мэргэшсэн зөвлөхийн эрх олгох шалгалтад орох эрхтэй: Үүнд:

* Их, дээд сургуулийг нягтлан бодогчийн мэргэжлээр бакалавр, түүнээс дээш зэрэгтэй төгссөн, мэргэжлээрээ дөрөв, түүнээс доошгүй жил ажилласан, ажлын туршлага, ур чадвартай байх;
* Их, дээд сургууль, коллежийн нягтлан бодогчийн мэргэжил эзэмшүүлэх хичээлийн хөтөлбөрийг ханган, санхүүч, эдийн засагч, менежментийн мэргэжлээр бакалавр, түүнээс дээш зэрэгтэй төгссөн, нягтлан бодогч мэргэжлээрээ зургаа, түүнээс доошгүй ажилласан, ажлын туршлага, ур чадвартай байх;
	+ - Зөвлөх үйлчилгээ эрхлэх этгээдийн орон тоон дээр ажилладаг татварын мэргэшсэн зөвлөх өөр байгууллагад эрдэм шинжилгээ, сургалтын чиглэлээс өөр давхар ажил эрхлэхгүй, түүнчлэн бусад татварын мэргэшсэн зөвлөх үйлчилгээ эрхлэх этгээдэд давхар ажиллахгүй байх;
		- Татварын мэргэшсэн зөвлөхийн эрх олгох, сунгах шалгалтад тэнцсэн байх;
		- Татварын мэргэшсэн зөвлөхийн эрх олгох, сунгах шалгалтад тэнцсэн байх.
	1. **Цаг хугацаа болон гарч болох зардлыг тооцох**

Зардлыг тооцохдоо татварын мэргэшсэн зөвлөхийн эрх олгох сургалтад дараах хугацааг зарцуулна гэж төсөөлөв.

|  |  |  |  |
| --- | --- | --- | --- |
| **№** | **Ерөнхий үйл ажиллагаа** |  | **Гүйцэтгэх хугацаа /цаг/** |
| **Нягтлан бодогч** | **Мэргэшсэн Нягтлан бодогч** | **Эрх зүй, нягтлан бодогч хос мэргэжилтэй эсхүл Татварын улсын байцаагч** | **Мэргэшсэн нягтлан бодогч болон Татварын улсын байцаагч** |
|  | Сургалтад суух | 234 | 164 | 184 | 114 |
|  | Шалгалт өгөх | 13 | 10 | 10.5 | 7.5 |
|  | Бүртгүүлэх, мэдээлэл авах | 0.5 | 0.5 | 0.5 | 0.5 |
|  | **Нийт** | **248** | **175** | **195** | **122** |

* 1. **Тоон үзүүлэлтийг тооцох**

Тоон үзүүлэлт = тохиолдлын тоо \* давтамжийн тоо

Тохиолдлын тоо = 1 \*1/нэг удаа/= 1

* 1. **Нийт зардлыг тооцох**

Нийт зардал = 248\* 3,141.82 төгрөг = 777,600 төгрөг /нэг удаа/

Хэрэв иргэн өөрөө хүсвэл дахин сургалтад хамрагдах боломжтой.

* + 1. **Хялбарчлах боломж**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөлтэй холбоотойгоор иргэний зардлыг бууруулах боломжийг аргачлалд заасны дагуу дараах шалгууруудаар тодорхойлж үзлээ. Үүнд:

**Хамрагдах иргэний тоог багасгах боломж байгаа эсэх:**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөлд заасны дагуу татварын мэргэшсэн зөвлөх үйлчилгээ эрхлэх тусгай зөвшөөрлийг иргэн, хуулийн этгээдэд олгохоор заасан. Татварын мэргэшсэн зөвлөхийн эрх олгох шалгалтын шаардлага хангасан иргэд оролцох боломжтой тул хамрагдах иргэний тоог багасгах боломжгүй .

**Мэдээллийн агуулга, давтамжийг багасгах боломж байгаа эсэх:**

Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөлд сургалтад суун шалгалтад тэнцсэн байхыг шаардсан тул мэдээллийн агуулга давтамжийг бууруулах боломжгүй.

**Шинээр үүсэх үүргийг урьд байсан үүрэгтэй нэгтгэж болох эсэх:**

Хуулийн төслөөр хувь иргэн ямар нэгэн үүрэг хүлээлгээгүй болно.

**Мэдээллийг цахимаар хүргүүлэх боломжтой эсэх:**

Хуулийн төсөлд татварын мэргэшсэн зөвлөхийн эрх олгох, сунгах шалгалт авах журмыг Сангийн сайд батлахаар тусгасан. Шинэчлэн боловсруулах журмаар сургалт, шалгалтыг цахим хэлбэрээр явуулах боломжтой.

**ГУРАВ. ТӨРИЙН БАЙГУУЛЛАГЫН ЗАРДЛЫГ ТООЦОХ**

Сангийн яам Татварын мэргэшсэн зөвлөх үйлчилгээний тухай хуулийн хэрэгжилтэд хяналт тавьж хэрэгжилтийг зохион байгуулж ажилладаг.

* 1. **Байгууллагын гүйцэтгэх үүрэг буюу ажил, үйлчилгээг тодорхойлох:**
* Татварын мэргэшсэн зөвлөх үйлчилгээ эрхлэх хуулийн этгээд нь тусгай зөвшөөрлийн нөхцөл, шаардлагыг хэрхэн ханган ажиллаж байгаад хяналт тавих;
* Татварын мэргэшсэн зөвлөхийн эрх олгох, сунгах сургалтын жишиг хөтөлбөрийг баталж, хэрэгжилтэд хяналт тавих;
* Татварын мэргэшсэн зөвлөхийн эрх олгох, сунгах шалгалтын журмыг баталж, мөрдүүлэх, хэрэгжилтийг зохион байгуулах;
	1. **Ажил, үйлчилгээг гүйцэтгэх хүний нөөцийг тодорхойлох:**

Өнөөгийн байдлаар сангийн яаманд Татварын мэргэшсэн зөвлөх үйлчилгээ эрхлэх асуудал хариуцсан ахлах мэргэжилтэн, мэргэжилтэн тус хуулийн хэрэгжилтийг ханган ажиллаж байна. Хуулийн төсөлд татварын мэргэшсэн зөвлөхийн үйл ажиллагаанд мэргэжлийн хороо, мэргэжлийн байгууллагын үүрэг оролцоог нэмэгдүүлсэн учраас хүний нөөцийг нэмэхгүйгээр одоогийн хэмжээнд ажиллах боломжтой.

* 1. **Гарах зардлыг урьдчилан тооцох:**

Татварын мэргэшсэн зөвлөх үйлчилгээний тухай хуулийг хэрэгжүүлэхдээ хүний нөөцийн дотоод зохион байгуулалт хийж, бусад материаллаг зардлыг нэмэхгүй одоогийн зохих хэмжээнд барьж ажиллах боломжтой.

* 1. **Хувилбарыг нягталж, үр дүнг танилцуулах**

Төрийн байгууллагад шинээр үүрэг үүсгээгүй байх тул цаашид зардал үүсгэх эсэхийг тооцоолох шаардлагагүй бөгөөд Татварын мэргэшсэн зөвлөх үйлчилгээний тухай хуульд нэмэлт, өөрчлөлт оруулах тухай хуулийн төсөл нь төрд зардал үүсгэхгүй гэж үзлээ.

Хуулийн төслийн судлан үзэхэд төсөл нь зардал тээгч 3 этгээдийн хэн алинд нь зардал үүсгэх зохицуулалт агуулаагүй байна. Иймээс уг хуулийн төсөл нь улсын төсөвт ачаалал үүсгэхгүй. Улсын төсөвт ачаалал үүсгэхгүй тул зардлыг бууруулах талаар санал гаргаагүй болно.

**ТАТВАРЫН МЭРГЭШСЭН ЗӨВЛӨХИЙН НИЙГЭМЛЭГИЙН ГИШҮҮД “ТАТВАРЫН МЭРГЭШСЭН ЗӨВЛӨХ ҮЙЛЧИЛГЭЭНИЙ ТУХАЙ ХУУЛЬ”-Д ИРҮҮЛСЭН САНАЛЫН НЭГТГЭЛ.**

**Хэлэлцүүлэг:** 2021 оны 10 дугаар сарын 27-ны өдөр цахим хэлбэрээр зохион байгуулагдаж, 143 хүн оролцож, 10 хүн санал хэлж, асуулт асууж, хэлэлцэв.

**Ажлын хэсгийн хурал:** 2021 оны 11 дүгээр сарын 18, 25-ны өдрүүдэд, 12 дугаар сарын 28, 30-ны өдрүүдэд, 2022 оны 01 дүгээр сарын 03-ны өдөр тус тус цахим болон танхим хэлбэрээр хуралдаж, гишүүд, ажлын хэсгийн санал,хүсэлтийг нэгтгэн ажиллав.

|  |  |  |  |  |  |
| --- | --- | --- | --- | --- | --- |
| ***№*** | ***Санал гаргасан хэлбэр*** | ***Санал гаргасан хүн*** | ***Гаргасан санал*** | ***Саналыг тусгасан эсэх*** | ***ТМЗҮ-ийн хуулийн нэмэлт, өөрчлөлтийн төсөлд тусгасан байдал*** |
| 1 |  |  | **Нэмэх зүйл заалтууд** |
|  | Ажлын хэсэг | Ү.Галмандах | Төрийн өмчийн хуулийн этгээд татварын төсөв бүрдүүлэхэд чухал үүрэгтэй байдаг. Тийм болохоор тэр байгууллагад заавал ТМЗ-ийн эрхтэй этгээд байх шаардлагатай байна. ТМЗ нэг талаасаа татвар төлөгчийг төлөөлөх нөгөө талаасаа төсөвт хувь нэмэр оруулдаг байгаа. | Тийм | 4 дүгээр зүйлийн 3 дахь хэсэгт:“Төрийн өмчийн оролцоотой хуулийн этгээдийн татвар хариуцсан ажилтан нь татварын мэргэшсэн зөвлөх байна.” |
|  | Хэлэлцүүлэг | Г.Алтанзаяа | ТМЗҮ эрхлэгч этгээдтэй холбоотой баталгааны талаарх санал байна. Ер нь олон улсын туршлагаас үзвэл ТМЗҮ өндөр хөгжсөн улсын жишгээс харвал манай улсын хувьд ТМЗ-үүд татварын албатай нягт харилцаатай байхаас гадна үүрэг оролцоо, нэр төрийн баталгаа их чухал байна. Жишээ нь ТМЗ-өөр тайлангаа гаргуулбал Австрали улсад татварын хөнгөлөлт, чөлөөлтийг тэргүүн ээлжид хүлээн авдаг, Солонгос улсад 10 хувийн татварын хөнгөлөлт эдэлнэ, Чех улсад жилийн татварын тайлан 1 сарын хугацаатай сунгах эрх эдлүүлдэг, Японд банкнаас зээл авахад баталгаа болдог. Өөрөөр хэлбэл ТМЗ-ийг дээд зэргээр хүлээн зөвшөөрч итгэдэг. Тэр хэмжээгээр тэдгээрийн үүрэг, хариуцлага, маш өндөр байхын зэрэгцээ ихэнх газарт баталгаа болж өгдөг олон улсын туршлага байдаг. Тийм болохоор бид ТМЗ-ийн үүрэг оролцоо, хариуцлага, түүнийг дагаад итгэл үнэмшлийн тухай зохицуулалт шаардлагатай байна.  | Тийм | 4 дүгээр зүйлийн 4 дэх хэсэгт:“Татварын мэргэшсэн зөвлөх үйлчилгээ эрхлэх эрх бүхий этгээдийн гаргасан тайлан нь татвар төлөгчийн эрх, хууль ёс ашиг сонирхлын баталгаа байна.” |
|  | Ажлын хэсэг | Ү.Галмандах | ТМЗ-ийн үүрэг оролцоо, хариуцлагыг нэмэгдүүлэх шаардлагатай байна. | Тийм | 6 дугаар зүйлийн 1 дүгээр хэсгийн 6 дахь заалт:“6.1.6.үйлчлүүлэгчтэй холбогдсон татварын маргааныг шүүхийн болон захиргааны журмаар хянан шийдвэрлэхэд итгэмжлэлийн үндсэн дээр түүнийг төлөөлөн оролцох”; |
|  | Хэлэлцүүлэг | Д.Энхсайхан | Татварын албанд насаараа ажилласан 30 жил ажиллаад тэтгэвэр гарч байна. янз бүрийн түвшинд ажиллаж айгаа. Татварын албанд 30-аас дээш жил ажилласан, тэгээд татварын албанаас татварын зөвлөх гээд хүлээн зөвшөөрөгдсөн, татварын зөвлөх гээд тэмдэг нь хуульд нь байгаа. Тийм зөвлөхүүдэд манай энэ ТМЗ-ийн эрхийг ямар нэгэн хичээл, сургалтад суулгах, шалгалт шүүлэг авалгүйгээр өгдөг болбол яах вэ. Япон улсад тэгдэг юм байна билээ. Шууд тэр эрхийг нь өгөөд, амьдран суугаа газрын харьяаллын дагуу тэндээ салбарт бүртгүүлээд , тэр хавийн компаниудын тайланг гаргахад оролцоод явдаг тийм шиг байсан. | Тийм | 10 дугаар зүйлийн 1 дэх хэсэгт 9 дэх заалт:“10.1.9. Зөвлөх үйлчилгээ эрхлэх хувь хүн энэ хуулийн 10.1.4-10.1.7-д заасан шаардлагын хангаж, банканд харилцах данстай байна.”; |
|  | Тийм | 11 дүгээр зүйлийн 2 дугаар хэсэгт:“11.2. Зөвлөх үйлчилгээ эрхлэх этгээд бүр нь Татварын мэргэшсэн зөвлөхийн нийгэмлэгийн гишүүн байна.”; |
|  | Хэлэлцүүлэг | А.Баттулга | Даатгал заавал байх ёстой. Сайн дурын шинжтэй байх ёсгүй. Нэгэнт бид мэргэжлийн, хувь хүний ур чадвар дээр үндэслэсэн учир алдаа гарах магадлал өндөр | Тийм | 11 дугаар зүйлийн 3 дахь хэсэг “11.3 Зөвлөх үйлчилгээ эрхлэх этгээд нь мэргэжлийн хариуцлагын даатгалд заавал даатгуулж, даатгалын байгууллагаа өөрөө сонгоно.”; |
|  | Хэлэлцүүлэг | О.Цогт | Нууцлалын асуудал, ТМЗҮ-ний гэрээний талаар заалтын оруулж болж байна | Тийм | 12 дугаар зүйлийн 1 дэх хэсгийн 8 дахь заалт:“12.1.8 Ёс зүйн зөрчилгүй эсэх талаарх Татварын мэргэшсэн зөвлөхийн нийгэмлэгийн тодорхойлолт;”; |
|  | Хэлэлцүүлэг | Д.Энхсайхан | Татварын албанд насаараа ажилласан 30 жил ажиллаад тэтгэвэр гарч байна. янз бүрийн түвшинд ажиллаж айгаа. Татварын албанд 30-аас дээш жил ажилласан, тэгээд татварын албанаас татварын зөвлөх гээд хүлээн зөвшөөрөгдсөн, татварын зөвлөх гээд тэмдэг нь хуульд нь байгаа. Тийм зөвлөхүүдэд манай энэ ТМЗ-ийн эрхийг ямар нэгэн хичээл, сургалтад суулгах, шалгалт шүүлэг авалгүйгээр өгдөг болбол яах вэ. Япон улсад тэгдэг юм байна билээ. Шууд тэр эрхийг нь өгөөд, амьдран суугаа газрын харьяаллын дагуу тэндээ салбарт бүртгүүлээд , тэр хавийн компаниудын тайланг гаргахад оролцоод явдаг тийм шиг байсан. | Тийм | “12.1.9 хувь хүн зөвлөх үйлчилгээний тусгай зөвшөөрөл хүссэн тохиолдолд энэ хуулийн 12.1.3-12.1.5-д зааснаас бусад баримт бичгийг ирүүлнэ.”; |
|  | Хэлэлцүүлэг | О.ЦогтХ.Наранчимэг | ТМЗ-ийн эрхтэй ТУБ-ын эрхийг түдгэлзүүлнэ гэсэн асуудал ярьж байсан. хэрэв түдгэлзүүлчихвэл манай нийгэмлэгийн нэлээн олон гишүүд байхгүй болчихно. Тийм болохоор хуульдаа ТУБ-аар ажиллаж байсан хүмүүстэй холбоотойгоор зохицуулалт хийж болох уу.татварын албанд ажиллаж байгаад гарч байгаа хүмүүсийн хувьд хуульд оруулж өгсөн нь зөв байх | Тийм | 14 дүгээр зүйлийн 7 дугаар хэсэгт:“14.7. татварын улсын байцаагчийн ажил, албан тушаалд 15 ба түүнээс дээш жил ажилласан, ажиллах хугацаандаа ёс зүйн зөрчил гаргаагүй, татварын мэргэшсэн зөвлөхийн эрх олгох сургалтад хамрагдсан бол татварын албаны тодорхойлолтыг үндэслэн энэ хуулийн 15.1.3-т заасан шалгалтаас чөлөөлж болох бөгөөд уг харилцааг татварын мэргэшсэн зөвлөхийн эрх олгох, сунгах журмаар зохицуулна.”; |
|  | Ажлын хэсэг | Ү.Галмандах | Шүүн таслах үйл ажиллагаанд нарийн мэргэшсэн этгээдийг шинжээчээр оролцуулдаг. Нийгэмлэгийг шинжээчээр томилох тохиолдол бий болж байна. Тиймээс шинжээчээр оролцох гишүүдийн нэмэгдүүлэг, тэдгээрийг тасралтгүй сургах, хөгжүүлэх үүрэг, хариуцлага шаардлагыг илүү өндөржүүлэх хэрэгтэй байна. | Тийм | 16 дугаар зүйлийн 1 дүгээр хэсгийн 7 дахь заалт:“16.1.7.татварын хууль тогтоомжийг хэрэгжүүлэхтэй холбоотой үүссэн гомдол, маргаанд татварын шинжээчээр оролцох”; |
|  | Хэлэлцүүлэг | Д.Энхсайхан | Татварын албанд насаараа ажилласан 30 жил ажиллаад тэтгэвэр гарч байна. янз бүрийн түвшинд ажиллаж айгаа. Татварын албанд 30-аас дээш жил ажилласан, тэгээд татварын албанаас татварын зөвлөх гээд хүлээн зөвшөөрөгдсөн, татварын зөвлөх гээд тэмдэг нь хуульд нь байгаа. Тийм зөвлөхүүдэд манай энэ ТМЗ-ийн эрхийг ямар нэгэн хичээл, сургалтад суулгах, шалгалт шүүлэг авалгүйгээр өгдөг болбол яах вэ. Япон улсад тэгдэг юм байна билээ. Шууд тэр эрхийг нь өгөөд, амьдран суугаа газрын харьяаллын дагуу тэндээ салбарт бүртгүүлээд , тэр хавийн компаниудын тайланг гаргахад оролцоод явдаг тийм шиг байсан. | Тийм | 16 дугаар зүйлийн 2 дугаар хэсэгт: “16.2. энэ хуулийн 3.1.4-т заасан этгээд нь татварын мэргэшсэн зөвлөхийн нийгэмлэгийн гишүүн байна.”; |
|  | Ажлын хэсэг | Ц.Болормаа | Сүүлийн жилүүдэд ТМЗ сунгуулах хугацаа болох үеэр, өвчтэй, жирэмсэн болон амаржсаны чөлөөтэй, хүүхэд асрах чөлөөтэй, гадаадын их дээд сургууль суралцаж байгаа, ажлын томилолттой байх зэрэг шалтгааны улмаар сунгуулж чадахгүй, хүчингүй болж байна. Гишүүдээс нэлээдгүй гомдол ирдэг. Бид сангийн яамнаас тодруулахад хуулиар зохицуулагдаагүй учир бид түдгэлзүүлэх боломжгүй гэсэн хариу өгдөг. Энэ талаар зохицуулалт хэрэгтэй байна. | Тийм | 17 дугаар зүйлийн 1 дүгээр хэсгийн 6 дахь заалт:“17.1.6. Хүндэтгэн үзэх шалтгаанаар татварын мэргэшсэн зөвлөхийн эрхийг нэг жил, түүнээс дээш хугацаагаар сунгуулаагүй”; |
|  |  | Ажлын хэсэг | Ү.Галмандах | Бусад мэргэжлийн байгууллагатай хамтрах хэрэгтэй. Ялангуй сүүлийн жилүүдэд эрх зүйч, нягтлан хос мэргэжилтэй хүмүүс нэмэгдэж байна. Тийм болохоор хуульч, өмгөөлөгчдийн холбооны зарим сургалтад суусан тохиолдолд түүнийг хүлээн зөвшөөрөх, нөгөө талаас тэдгээр байгууллагууд манай сургалтын хүлээн зөвшөөрсөн мэргэшсэн хуульч, өмгөөлөгч бэлтгэгдэх боломжтой | Тийм | 18 дугаар зүйлийн 2 дугаар хэсгийн 7 дахь заалт:“18.2.7 татвар, санхүүгийн чиглэлээр мэргэшүүлэх сургалтыг мэргэжлийн бусад байгууллагатай хамтран зохион байгуулах,”; |
|  |  | Ажлын хэсэг | Ү.Галмандах | Мөнгө угаах болон терроризмыг санхүүжүүлэхтэй тэмцэх тухай хуулийн 4.1.9-д заасан этгээд гэдэгт татварын мэргэшсэн зөвлөхийн хариуцлагыг зохицуулсан байдаг. Үүнийг зохицуулах шаардлагатай. | Тийм | “18.2.8. Мөнгө угаах болон терроризмыг санхүүжүүлэхтэй тэмцэх тухай хуулийн 4.1.9-д заасан этгээд уг хуульд заасан үүргээ хэрхэн биелүүлж байгаад хяналт тавих, хэрэгжилтийг хангуулах”; |
|  |  | Хэлэлцүүлэг | У.Оюунаа | хуулийн этгээд гэхээр бас 3 ТМЗ-ийн эрхтэй хүмүүсийг цалинжуулж чадах, чадахгүйтэй жижиглэсэн байгаа. Хөдөө орон нутагт ганцаарчилсан байдлаар үзүүлэх боломжтой байхыг би харж байсан. Үүнтэй санал нэг байна. Гэхдээ ганцаарчилсан үйл ажиллагаа явуулна гэдэг дээр тусгай зөвшөөрлөө аваад үйлчилгээ үзүүлэх үү? Хуулийн этгээдэд харьяалагдаад үйлчилгээгээ эрхлэх юм уу?. Эсхүл хувь хүн нь тусдаа тусгай зөвшөөрөл аваад явах юм уу. Энэ нь ямар хандлагатай байгаа юм болоо.Тэгэхээр багшаа ийм ийм үйлчилгээ ганцаарчлан үзүүлж болно гэсэн ялгааг нь гаргаж нарийвчлан зохицуулж өгөх хэрэгтэй. | Тийм | “18.2.9. Зөвлөх үйлчилгээг хувь хүн эрхлэх тохиолдолд түүний үйл ажиллагааны цар хүрээг татварын асуудал эрхэлсэн төрийн захиргааны төв байгууллагатай хамтран журмаар зохицуулах;”. |
|  |  | Ажлын хэсэг | Ү.Галмандах | ТМЗҮ-г хувь хүн, хуулийн этгээд үзүүлэх тухай төсөл боловсруулагдаж байгаа тул түүнтэй холбоотой заалтуудыг өөрчлөх | Тийм | 18 дугаар зүйлийн 2 дугаар хэсгийн 10 дахь заалт:“18.2.10. энэ хуулийн 10.1.4-10.1.7-д заасан шаардлагын хэм хэмжээг Татварын мэргэшсэн зөвлөхийн нийгэмлэг батална”. |
| 2 |  |  |  |  | **Өөрчлөн найруулах зүйл заалтууд:** |
|  | Ажлын хэсэг | Ү.Галмандах | ТМЗҮ-г хувь хүн, хуулийн этгээд үзүүлэх тухай төсөл боловсруулагдаж байгаа тул түүнтэй холбоотой заалтуудыг өөрчлөх | Тийм | 3 дугаар зүйлийн 1 дүгээр хэсгийн 2. дахь заалт:~~3.1.2.“үйлчлүүлэгч” гэж гэрээний үндсэн дээр татварын итгэмжлэгдсэн хуулийн этгээдээс үйлчилгээ авч байгаа татвар төлөгчийг~~; гэснийг“3.1.2.“үйлчлүүлэгч” гэж гэрээний үндсэн дээр энэ хуулийн 3.1.3-т заасан этгээдээс үйлчилгээ авч буй татвар төлөгчийг;” |
|  | Хэлэлцүүлэг | Д.Энхсайхан | Татварын албанд насаараа ажилласан 30 жил ажиллаад тэтгэвэр гарч байна. янз бүрийн түвшинд ажиллаж айгаа. Татварын албанд 30-аас дээш жил ажилласан, тэгээд татварын албанаас татварын зөвлөх гээд хүлээн зөвшөөрөгдсөн, татварын зөвлөх гээд тэмдэг нь хуульд нь байгаа. Тийм зөвлөхүүдэд манай энэ ТМЗ-ийн эрхийг ямар нэгэн хичээл, сургалтад суулгах, шалгалт шүүлэг авалгүйгээр өгдөг болбол яах вэ. Япон улсад тэгдэг юм байна билээ. Шууд тэр эрхийг нь өгөөд, амьдран суугаа газрын харьяаллын дагуу тэндээ салбарт бүртгүүлээд , тэр хавийн компаниудын тайланг гаргахад оролцоод явдаг тийм шиг байсан. | Тийм | 3 дугаар зүйлийн 1 дүгээр хэсгийн 3. дахь заалт:3.~~1.3.“татварын итгэмжлэгдсэн хуулийн этгээд” гэж тусгай зөвшөөрлийн үндсэн дээр татварын мэргэшсэн зөвлөх үйлчилгээг эрхлэх ашгийн төлөө хуулийн этгээдийг~~; гэснийг,“3.1.3."татварын мэргэшсэн зөвлөх үйлчилгээ эрхлэх этгээд” гэж тусгай зөвшөөрлийн үндсэн дээр татварын мэргэшсэн зөвлөх үйлчилгээг эрхлэх хуулийн этгээд, хувь хүнийг;”; |
|  | Тийм | 3 дугаар зүйлийн 1 дүгээр хэсгийн 4 дэх заалт~~3.1.4.“татварын мэргэшсэн зөвлөх” гэж татварын мэргэшсэн зөвлөх үйлчилгээ үзүүлэх эрх авсан, татварын итгэмжлэгдсэн хуулийн этгээдэд ажиллах татварын итгэмжлэгдсэн нягтлан бодогчийг~~; гэснийг,“3.1.4."татварын мэргэшсэн зөвлөх" гэж энэ хуульд заасан шаардлагыг хангаж, татварын мэргэшсэн зөвлөхийн эрх авсан хувь хүнийг”; |
|  | Хэлэлцүүлэг | О.ЦогтА.БаттулгаЁ.МөнхтуяаД.БайгалмааП.Дашдаваа | үйл ажиллагааг компани, нөхөрлөлийн хэлбэртэй байна гээд. Ер нь бол нөхөрлөлийн хэлбэртэй байна гээд шууд заачихвал зүгээр бишүү. Компани байх албагүй. Бүр томруулбал ХК байсан ч болно.Нэгэнт хувь хүний ур чадвар дээр үндэслээд явж байгаа үйлчилгээ болохоор компанийн хэлбэр биш ХК байх нь бүр утгагүй. Харин нөхөрлөл хэлбэртэй байсан нь зөв.гэсэн саналтай байнаААНБ-н хэлбэр нь нөхөрлөл байхуу компани байхуу гэдэг дээр. Гаднын олон улсын байгууллага, ААНБ-уудын хэлбэрийг судлаад үзвэл нөхөрлөл маш их байдаг. Нөхөрлөлийн хэлбэрийн зохион байгуулалттайгаар ТМЗҮ эрхэлж байсан. тэгэхээр нөхөрлөл байх ямар давуу болон сул тал байгаа судалж үзэж байж нөхөрлөл гэж оруулах уу үгүй юу, эсхүл дан нөхөрлөл байхуу, эсхүл дан компани байхуу, эсхүл хосолмол байх уу гэдэг дээр нэлээн болгоомжтой хандсан нь зүйтэй болов ууХуулийн этгээдийн хувьд 2 хүн байхЭрх сунгахад 1-2 удаа сунгаад 3 дахь сунгалтад хугацаагүй болгоё.ТМЗ-ийн эрхийг хугацаатай байх нь гишүүдийн үүрэг оролцоо, тасралтгүй хөгжил хариуцлага зэрэг тогтмол хангагдаад байх боломжтой. Хэрэв хугацаагүй олгоно гэж байгаа бол 5-аас дээш удаа сунгуулаад түүний дараагийн сунгах хугацаанаас эхлээд хугацаагүй байвал зүгээр болов уу. Энэ нэг талаасаа хамгийн багадаа 15 жил ТМЗ-ийн эрхтэй байна. Тийм болохоор тэр хэмжээний дадлага, туршлагатай байна. Хугацаагүй байна гэдгийг дэмжиж байна. Гэхдээ болж олон удаас сунгасны дараа энэ боломжийг нээж өгөх нь зүйтэй гэж бодож байна. | Тийм | 9 дүгээр зүйлд: **~~Татварын итгэмжлэгдсэн хуулийн этгээд~~ гэснийг,****“Зөвлөх үйлчилгээ эрхлэх эрх бүхий этгээдийн үйл ажиллагааны зохион байгуулалтын хэлбэр;”;** |
|  | Тийм | 9 дүгээр зүйлийн 1 дүгээр хэсэгт:9~~.1.Татварын итгэмжлэгдсэн хуулийн этгээд нь хязгаарлагдмал хариуцлагатай компани, нөхөрлөлийн хэлбэрээр үйл ажиллагаагаа явуулна~~. гэснийг9.1 “Зөвлөх үйлчилгээг ганцаарчлан, гэрээгээр хамтарч, эсхүл хуулийн этгээд байгуулан эрхэлж болно. Зөвлөх үйлчилгээ эрхлэх хуулийн этгээд нь хязгаарлагдмал хариуцлагатай компани, нөхөрлөлийн хэлбэртэй байна.”; |
|  | Тийм | 9 дүгээр зүйлийн 2 дугаар хэсэгт:~~9.2.Татварын итгэмжлэгдсэн хуулийн этгээд оноосон нэртэй байх бөгөөд оноосон нэрийн ард “Татварын мэргэшсэн зөвлөх” гэсэн агуулга бүхий “ТМЗ” гэсэн товчилсон тэмдэглэгээтэй байна. Харин аудитын байгууллага нэмэлт тусгай зөвшөөрөл авсны үндсэн дээр татварын мэргэшсэн зөвлөх үйлчилгээ үзүүлж байгаа бол энэхүү тэмдэглэгээг хэрэглэхгүй, зөвхөн “аудит” гэсэн үгийг хэрэглэнэ.~~ гэснийг“9.2. зөвлөх үйлчилгээ эрхлэх хуулийн этгээд оноосон нэртэй байх бөгөөд оноосон нэрийн ард “Татварын мэргэшсэн зөвлөх” гэсэн агуулга бүхий “ТМЗ” гэсэн товчилсон тэмдэглэгээтэй байна.”; |
|  | Тийм | 10 дугаар зүйлийн 1 дүгээр хэсгийн 2 дахь заалт:1~~0.1.2.гурав, түүнээс доошгүй тооны татварын мэргэшсэн зөвлөхтэй байх;~~ гэснийг“10.1.2.хязгаарлагдмал хариуцлагатай компани бол гурав, түүнээс доошгүй тооны, хязгаарлагдмал хариуцлагатай нөхөрлөл бол хоёр, түүнээс доошгүй тооны татварын мэргэшсэн зөвлөхтэй байх;”; |
|  | Тийм | 10 дугаар зүйлийн 1 дүгээр хэсгийн 8 дахь заалт:~~10.1.8. татварын итгэмжлэгдсэн хуулийн этгээд салбартай бол түүнд хоёр, түүнээс доошгүй орон тооны татварын итгэмжлэгдсэн нягтлан бодогч ажиллуулах.~~ гэснийг“10.1.8.хязгаарлагдмал хариуцлагатай компани салбартай бол түүнд нэгээс багагүй орон тооны татварын мэргэшсэн зөвлөхтэй байх.”; |
|  | Тийм | 11 дүгээр зүйлийн 1 дүгээр хэгийн 4 дахь заалт:~~“11.1.4 үйлчлүүлэгчийн өмнөөс үйлдсэн, шалгасан татварын тайлан, бусад баримт бичигт татварын итгэмжлэгдсэн хуулийн этгээдийн удирдах албан тушаалтан, эсхүл түүнээс эрх олгосон этгээд гарын үсгээ зурж, татварын итгэмжлэгдсэн хуулийн этгээдийн тэмдэг дарж баталгаажуулах”~~ гэснийг“11.1.4.үйлчлүүлэгчийн өмнөөс үйлдсэн, шалгасан татварын тайлан, бусад баримт бичигт зөвлөх үйлчилгээ эрхлэх этгээдийн удирдах албан тушаалтан, эсхүл түүнээс эрх олгосон этгээд гарын үсгээ зурж, тэмдэг дарж баталгаажуулах;”; |
|  | Тийм | 14-р зүйлийн 5 дугаар хэсэгт“Татварын мэргэшсэн зөвлөхийн эрхийг гурван жилийн хугацаагаар олгох буюу дөрвөөс дээш удаа эрх сунгагдсан бол хугацаагүй олгоно.” |
|  | Тийм | 15 дугаар зүйлийн 1 дүгээр хэсгийн 1 дэх заалт: ~~15.1.1.татварын итгэмжлэгдсэн нягтлан бодогч нь нягтлан бодогч мэргэжлээр бакалавр, түүнээс дээш зэрэгтэй байх;~~ гэснийг“15.1.1. Их, дээд сургуулийг нягтлан бодогчийн мэргэжлээр бакалавр, түүнээс дээш зэрэгтэй төгссөн, мэргэжлээрээ дөрөв, түүнээс доошгүй жил ажилласан, ажлын туршлага, ур чадвартай байх;”  |
|  | Тийм | 15 дугаар зүйлийн 1 дүгээр хэсгийн 2 дахь заалт:~~15.1.2. нягтлан бодогч мэргэжлээрээ тав, түүнээс доошгүй жил ажилласан, ажлын туршлага, ур чадвартай байх~~; гэснийг“15.1.2. Их, дээд сургууль, коллежийн нягтлан бодогчийн мэргэжил эзэмшүүлэх хичээлийн хөтөлбөрийг ханган, санхүүч, эдийн засагч, менежментийн мэргэжлээр бакалавр, түүнээс дээш зэрэгтэй төгссөн, нягтлан бодогч мэргэжлээрээ зургаа, түүнээс доошгүй ажилласан, ажлын туршлага, ур чадвартай байх;”; |
|  | Хэлэлцүүлэг | Цэрэндолгор | Хуулийн төслийн хэлэлцүүлэгт оролцож байгаад баяртай байна. Түрүүн багшийн танилцуулсан төслийн 15.1.4 дээр өөр ажилд ажиллаж болохгүй гэсэн энэ заалт ямар утгатай хүлээж авах вэ?. Өөр ТМЗ ХХ-ийн хувьд ажиллаагүй бол нэг л байгууллагад ажиллаж болно. Давхар өөр байгууллагад чиглэлээр ажиллаж болно гэсэн үг үү. | Тийм | 15 дугаар зүйлийн 1 дүгээр хэсгийн 4 дэх заалт: ~~15.1.4.татварын итгэмжлэгдсэн хуулийн этгээдийн үндсэн орон тоон дээр ажилладаг татварын итгэмжлэгдсэн нягтлан бодогч өөр байгууллагад эрдэм шинжилгээ, сургалтын чиглэлээс өөр давхар ажил эрхлэхгүй, түүнчлэн бусад татварын итгэмжлэгдсэн хуулийн этгээдэд гэрээгээр ажиллахгүй байх;~~ гэснийг;15.1.4.Зөвлөх үйлчилгээ эрхлэх этгээдийн орон тоон дээр ажилладаг татварын мэргэшсэн зөвлөх өөр байгууллагад эрдэм шинжилгээ, сургалтын чиглэлээс өөр давхар ажил эрхлэхгүй, түүнчлэн бусад татварын мэргэшсэн зөвлөх үйлчилгээ эрхлэх этгээдэд давхар ажиллахгүй байх;”; |
|  | Ажлын хэсэг | Г.Алтанзаяа | Хувь хүн, хуулийн этгээд ТМЗҮ эрхлэх боломж үүсэх учир нийгэмлэгийн оролцоо тэр хэрээр нэмэгдэнэ. Тийм болохоор энэ заалтыг илүү дэлгэрүүлж өгөх нь зүйтэй байх | Тийм | 18 дугаар зүйлийн 2 дугаар хэсгийн 5 дахь заалт: ~~18.2.5.татварын итгэмжлэгдсэн хуулийн этгээдийг мэргэжил, арга зүй, үйл ажиллагаандаа мөрдөх гарын авлага, мэдээллээр хангах~~;гэснийг;“18.2.5. энэ хуулийн 3.1.3, 3.1.4-т заасан этгээдийг мэргэжил, арга зүй, үйл ажиллагаандаа мөрдөх гарын авлага, мэдээллээр хангах, бүртгэл, мэдээллийн санг бүрдүүлэх;”; |
|  | Ажлын хэсэг | Г.Алтанзаяа |  | Тийм | 18 дугаар зүйлийн 2 дугаар хэсгийн 6 дахь заалт: ~~18.2.6.татварын мэргэшсэн зөвлөх, татварын итгэмжлэгдсэн хуулийн этгээдийн бүртгэл, мэдээллийн санг бүрдүүлэх~~ гэснийг;“18.2.6. Татварын шинжээч бэлтгэн, нийтэд мэдээлэх”. |
| 3 |  |  | **Өөрчлөх заалт:** |
|  | 1. 1.
 | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 4 дүгээр зүйлийн 4.1-т “итгэмжлэгдсэн хуулийн” гэснийг “мэргэшсэн зөвлөх үйлчилгээ эрхлэх” гэж; |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 7 дугаар зүйлийн 7.1.2, 7.1.5-т ” итгэмжлэгдсэн хуулийн” гэснийг “мэргэшсэн зөвлөх үйлчилгээ эрхлэх” гэж; |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 10 дугаар зүйлд “Татварын **итгэмжлэгдсэн хуулийн” гэснийг “**Зөвлөх үйлчилгээ эрхлэх**” гэж;** |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 10 дугаар зүйлийн 10.1-т “Татварын итгэмжлэгдсэн” гэснийг “Зөвлөх үйлчилгээ эрхлэх” гэж; |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 10 дугаар зүйлийн 10.1.1-т “үүсгэн байгуулагч” гэсний хойно “, хувьцаа эзэмшигч, гишүүн” гэж нэмэх; |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 10 дугаар зүйлийн 10.1.5-т “арга зүйгээр хангагдсан байх” гэснийг “арга зүйтэй байх” гэж; |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 11 дүгээр зүйлийн “Татварын итгэмжлэгдсэн хуулийн” гэснийг **“Зөвлөх үйлчилгээ эрхлэх” гэж;** |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 11 дүгээр зүйлийн 11.1-т “Татварын итгэмжлэгдсэн хуулийн” гэснийг “Зөвлөх үйлчилгээ эрхлэх” гэж; |
|  |  |  |  |  | Тийм | 11.1.5 “эсхүл” гэсний ард “түдгэлзүүлсэн,” гэж нэмэх; |
|  |  | Ажлын хэсэг | Г.Хишигзул | Үүсгэн байгуулагч тодорхой авахаар хуулийн этгээд нь татварын тодорхойлолт авах боломжгүй болж байгаа. Ер нь бол ТМЗҮ эрхлэгч этгээдтэй холбоотой баримт бичиг учир тухайн этгээдийн татварын тодорхойлолт авах шаардлагатай. Үүсгэн байгуулагч нь татварын өргүй байтал, хуулийн этгээд нь татварын өртэй байвал яах. Ийм болохоор үүсгэн байгуулагч гэснийг хасах саналтай байна.  | Тийм | 12 дугаар зүйлийн 12.1.6-т ”үүсгэн байгуулагчийн” гэснийг хасах; |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 12 дугаар зүйлийн 12.2-т “Татварын итгэмжлэгдсэн хуулийн” гэснийг “Зөвлөх үйлчилгээ эрхлэх” гэж; |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 13 дугаар зүйлийн 3 дахь хэсэгт “татварын итгэмжлэгдсэн хуулийн” гэснийг “зөвлөх үйлчилгээ эрхлэх” гэж; |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм | 20 дугаар зүйлийн 20.1-т ”Татварын итгэмжлэгдсэн хуулийн” гэснийг “Зөвлөх үйлчилгээ эрхлэх” гэж; |
|  |  | Ажлын хэсэг | Ү.Галмандах | Итгэмжлэгдсэн хуулийн этгээд гэсний бүгдийг нь мэргэшсэн зөвлөх үйлчилгээ эрхлэх этгээд гэж өөрчлөх шаардлагатай. | Тийм |  20 дугаар зүйлийн 20.3.-т “татварын итгэмжлэгдсэн хуулийн” гэснийг “Зөвлөх үйлчилгээ эрхлэх” гэж тус тус өөрчилсүгэй. |
|  |  | ХэлэлцүүлэгАжлын хэсэг | Ё.МөнхтуяаГ.Алтанзаяа | ТМЗ-ийн эрхийн нэмэгдэл дээр хуулийн өөрчлөлт дээр нэмэгдэл олгож болно гэж нэмэх. Хуучин мэргэшсэн нэмэгдэл маань 15 хувь байсанХөдөлмөрийн тухай хууль, нягтлан бодох бүртгэлийн тухай хуулиар зохицуулагддаг тул тусгайлан нэмж оруулах шаардлагагүй | Тийм | Төсөлд тусгагдаагүй |
|  |  |  |  |  |  |  |
| 3 |  |  | **Хүчингүйд тооцуулах заалт:** |
| 1 | Ажлын хэсэг | Ү.Галмандах | 3.1.3, 3.1.4-т өөрчлөн найруулсан тул энэ заалт байх шаардлагагүй. | Тийм | 3 дугаар зүйлийн 3 хэсгийн 3.1.5 дахь заалтыг хүчингүй болсонд тооцсугай.  |

---oo0oo---